proxectonos/corpus_dominio_legal_administrativo_tmp huggingface dataset:
ORDE do 9 de outubro de 2015 pola que se establecen os domingos e festivos en que se autoriza a apertura de establecementos comerciais durante o ano 2016.
Consellería de Economía, Emprego e Industria — III. Outras disposicións — 15/10/2015

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro), determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a Comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido na liña anterior e co obxectivo de protexer os intereses comerciais nos diferentes concellos, así que fosen publicadas no
Diario Oficial de Galicia
as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada, realizarse antes do 15 de novembro e terá que se presentar xunto cos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o dito prazo sen resolución expresa, considerarase estimada a petición. Con anterioridade ao 15 de decembro serán publicados no
Diario Oficial de Galicia
os cambios que se tivesen aprobado.
A Consellería de Economía, Emprego e Industria ten competencia en materia de comercio de acordo co disposto no Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG do 9 de outubro).
En aplicación dos citados preceptos, logo da consulta efectuada aos axentes socioeconómicos determinados pola lei e tendo en conta o interese xeral do comercio e dos consumidores, procédese á fixación dos dez domingos e festivos que, para os efectos do exercicio da actividade comercial, terán a condición de hábiles durante o ano 2016.
Por tanto, en uso das facultades que teño conferidas,
Artigo único
Os domingos e festivos en que os establecementos comerciais poderán permanecer abertos ao público durante o ano 2016 son:
3 de xaneiro
10 de xaneiro
24 de marzo
3 de xullo
24 de xullo
8 de decembro
1 de novembro
4 de decembro
11 de decembro
18 de decembro
Santiago de Compostela, 9 de outubro de 2015
RESOLUCIÓN do 2 de outubro de 2015, da Dirección Xeral de Enerxía e Minas, pola que se dá publicidade a unha encomenda de xestión para o ano 2015 á Empresa de Transformación Agraria, S.A. (Tragsa).
Consellería de Economía e Industria — III. Outras disposicións — 15/10/2015

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade a unha encomenda de xestión para o ano 2015, da Consellería de Economía e Industria á empresa pública Empresa de Transformación Agraria, S.A. (Tragsa), coas seguintes características:
– Actividade: recuperación dos espazos afectados por explotacións mineiras en situación de abandono dentro do territorio da Comunidade Autónoma de Galicia.
– Natureza e alcance da xestión encomendada: esta encomenda ten natureza intrasubxectiva ao ter Tragsa a consideración de medio instrumental e técnico da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: ata o 31 de decembro de 2015; poderá extinguirse antes ou prorrogarse en función das dispoñibilidades orzamentarias.
Santiago de Compostela, 2 de outubro de 2015
ORDE do 8 de outubro de 2015 pola que se amplía o prazo de xustificación da fin das actividade e do pagamento de conceptos correspondentes establecido na Orde do 29 de decembro de 2014 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2015.
Consellería de Medio Ambiente e Ordenación do Territorio. — III. Outras disposicións — 15/10/2015

O 30 de xaneiro de 2015 publicouse no Diario Oficial de Galicia a Orde do 29 de decembro de 2014 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2015.
No artigo 17 da citada orde establécese que o prazo para a xustificación da fin das actividades e do pagamento de conceptos correspondentes a elas finalizará o día 16 de outubro de 2015 e que para percibir o importe da axuda a beneficiaria deberá presentar, antes do vencemento do prazo de xustificación, a documentación que se indica no citado artigo.
O número de solicitudes presentadas, a necesidade de efectuar un gran número de requirimentos para completar a documentación presentada coa solicitude ou emenda de erros, ademais do breve período de tempo outorgado aos adxudicatarios para xustificar o gasto, imposibilita o cumprimento dos prazos establecidos na orde para a xustificación da fin das actividades e do pagamento de conceptos correspondentes a elas, polo que é procedente ampliar o prazo de xustificación previsto na Orde do 29 de decembro de 2014.
En virtude do exposto, e no uso das facultades que teño conferidas pola Lei 1/1983, do 22 de febreiro, reguladora da Xunta e da súa Presidencia,
Artigo único. Modificación do punto 1 do artigo 17 da Orde do 29 de decembro de 2014 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2015
O artigo 17.1 da referida orde queda redactado nos seguintes termos:
«1. O prazo para a xustificación da fin das actividades e do pagamento de conceptos correspondentes a elas finalizará o día 16 de novembro de 2015».
Disposición adicional primeira
A modificación establecida non supón a apertura dun novo prazo de presentación de solicitudes de axudas.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de outubro de 2015
RESOLUCIÓN do 8 de outubro de 2015 pola que se publica a relación dos beneficiarios das axudas concedidas ao abeiro da Resolución do 15 de xuño pola que se convocan axudas en réxime de concorrencia competitiva para a realización de estudos no Centro Superior de Hostalaría de Galicia (CSHG) para o curso 2015/16.
Axencia Turismo de Galicia — III. Outras disposicións — 20/10/2015

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 18 da Resolución do 15 de xuño pola que se convocan axudas en réxime de concorrencia competitiva para a realización de estudos no Centro Superior de Hostalaría de Galicia (CSHG) para o curso 2015/16, publícase a relación dos adxudicatarios, suplentes e excluídos.
Obxecto da axuda: as bolsas serán adxudicadas para sufragar os gastos de matrícula no primeiro curso do diploma de Xestión Hoteleira e do primeiro curso Certificado de Elaboración e Xestión en Cociña. Así mesmo, concédense bolsas de excelencia académica e outórgase a renovación de bolsas de matrícula e de bolsas de excelencia.
Os bolseiros cursarán os seus estudos durante o curso 2015/16 no Centro Superior de Hostalaría de Galicia (CSHG).
Norma reguladora: Resolución do 15 de xuño pola que se convocan axudas en réxime de concorrencia competitiva para a realización de estudos no Centro Superior de Hostalaría de Galicia (CSHG) para o curso 2015/16 (DOG núm. 111, do 15 de xuño).
Beneficiarios: os beneficiarios coa puntuación acadada así como os solicitantes en lista de espera e os excluídos figuran no anexo I desta resolución.
Contra esta resolución, que pon fin á vía administrativa, os interesados/as poderán interpoñer recurso potestativo de reposición ante a Axencia Turismo de Galicia no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 y 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente un recurso contencioso-administrativo ante o Tribunal Superior de Xustiza de Galicia, no prazo de dous meses contados desde a mesma data, segundo o disposto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de outubro de 2015
Lista de bolseiros:
Lista de espera:
Excluídos:
Lista de bolseiros:
Lista de espera:
Excluídos:
Lista de bolseiros:
Listaxe de solicitantes de renovación bolsas de matrícula:
Listaxe de solicitantes de renovación bolsas de matrícula a espera de superar curso:
Listaxe de solicitantes de renovación de bolsas de excelencia:
CORRECCIÓN de erros. Resolución do 2 de outubro de 2015, da Área Provincial da Coruña, pola que se publican os requirimentos de emenda de documentación das solicitudes presentadas ao abeiro da Resolución do 7 de xaneiro de 2015, pola que se convocan, na anualidade de 2015, con financiamento plurianual, as subvencións do Programa de axuda ao alugamento de vivendas, a rehabilitación edificatoria e a rexeneración e renovación urbanas 2013-2016.
Instituto Galego da Vivenda e Solo — III. Outras disposicións — 20/10/2015

Advertidos erros na citada resolución, publicada no Diario Oficial de Galicia núm. 195, do 13 de outubro de 2015, cómpre realizar a seguintes correccións:
– Na páxina 39684, onde di: «RESOLUCIÓN do 2 de outubro de 2015...», debe dicir: «RESOLUCIÓN do 8 de outubro de 2015».
– Na páxina 39685, onde di: «Santiago de Compostela, 2 de outubro de 2015», debe dicir: «Santiago de Compostela, 8 de outubro de 2015».
– O anexo I, que comeza na páxina 39686, debe ser substituído completamente polo seguinte:
CORRECCIÓN de erros. Resolución do 8 de outubro de 2015, da Secretaría Xeral da Igualdade, pola que se establecen as bases reguladoras de axudas e subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas polo Fondo Social Europeo, e se procede á súa convocatoria no ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/10/2015

Advertido un erro na dita resolución da Secretaría Xeral da Igualdade, publicada no
Diario Oficial de Galicia
número 194, do venres 9 de outubro de 2015, cómpre realizar a oportuna corrección:
O anexo V das páxinas 39497 e 39498 debe ser substituído polo que se publica a seguir:
ORDE do 9 de outubro de 2015 pola que se modifica a Orde do 29 de maio de 2015 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia no exercicio de 2015.
Consellería de Economía, Emprego e Industria — III. Outras disposicións — 22/10/2015

A través da Orde do 29 de maio de 2015 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia convocáronse as ditas axudas para o exercicio 2015, publicada no Diario Oficial de Galicia núm. 108, do 10 de xuño.
O artigo 6, Remate da xustificación das accións, e o artigo 14, Xustificación do pagamento, así como o anexo VIII da dita orde, establecían como data límite para a realización e xustificación das accións levadas a cabo ao abeiro da dita orde o 31 de outubro de 2015.
Debido ao atraso na publicación e posterior tramitación administrativa da orde de convocatoria, co fin de que as organizacións beneficiarias das ditas axudas dispoñan de tempo suficiente para levar a cabo e xustificar o cumprimento do obxecto da subvención, amplíase este prazo ata o 10 de novembro de 2015.
Polo antedito, en exercicio das facultades que me confire o artigo 34 da Lei 1/1983, do 22 de febreiro, normas reguladoras da Xunta e da súa Presidencia,
Artigo único. Modificación do prazo de remate e xustificación
Establécese como data límite para o remate e a presentación da xustificación das accións realizadas o 10 de novembro de 2015.
Disposición derradeira única. Entrada en vigor
Esta orde entrará en vigor o mesmo da súa publicación no Diario Oficial de Galicia.
Santiago de Compostela, 9 de outubro de 2015
RESOLUCIÓN do 3 de outubro de 2015, da Dirección Xeral de Comercio, pola que se dá publicidade das axudas concedidas ao abeiro da Orde do 20 de xaneiro de 2015 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2015 (código de procedemento IN216A).
Consellería de Economía e Industria — III. Outras disposicións — 22/10/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 20 das bases reguladoras, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 20 de xaneiro de 2015 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2015 (código de procedemento IN216A).
Finalidade da subvención: fomentar a remuda comercial.
Crédito orzamentario: 150.000,00 €.
Aplicación orzamentaria: 08.02.751A.770.2.
Santiago de Compostela, 3 de outubro de 2015
CORRECCIÓN de erros. Resolución do 8 de outubro de 2015, da Secretaría Xeral da Igualdade, pola que se establecen as bases reguladoras de axudas e subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas polo Fondo Social Europeo, e se procede á súa convocatoria no ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/10/2015

Advertido un erro na citada resolución, publicada no Diario Oficial de Galicia número 194, do 9 de outubro de 2015, procédese a realizar a seguinte corrección:
Na páxina 39461, no punto 1.2 do artigo 14, onde di: «Poboación do concello titular do CIM, no caso de mancomunidades terase en conta a media da poboación de todos os concellos que a integran, segundo cifras oficiais de poboación en 1 de xaneiro de 2014, fonte IGE: ...», debe dicir: «Distribución poboacional da entidade local solicitante, no caso de agrupación de concellos a poboación do concello representante ou titular do CIM e no caso de mancomunidades terase en conta a media da poboación de todos os concellos que a integran, segundo cifras oficiais de poboación en 1 de xaneiro de 2014, fonte IGE: ...».
RESOLUCIÓN do 15 de xullo de 2015, da Dirección Xeral de Xustiza, pola que se nomean os dous membros electivos do Consello de Dirección do Instituto de Medicina Legal de Galicia (Imelga).
Vicepresidencia e Consellería de Presidencia, Administracións Públicas e Xustiza — II. Autoridades e persoal — 30/07/2015

O Instituto de Medicina Legal de Galicia (Imelga) foi creado polo Decreto 119/2005, do 6 de maio (DOG nº 94, do 18 de maio), que aprobou o seu regulamento. É un órgano técnico ao servizo da Administración de xustiza, con ámbito territorial en toda a comunidade autónoma, que ten como función auxiliar os xulgados, tribunais, fiscalías e oficinas de rexistro civil en materia de medicina forense. O instituto está adscrito organicamente á consellería competente en materia de xustiza, pero nas súas funcións técnicas actúa con carácter independente e emite os seus informes suxeito ás regras de investigación científica.
Segundo o artigo 8 do seu regulamento, o Consello de Dirección do Imelga estará presidido polo director e integrado, como membros natos, polos subdirectores e xefes de servizo, e como membros electos, por dous médicos forenses. Engade que estes últimos serán elixidos por votación libre e secreta do persoal que preste servizos no instituto, por un mandato de catro anos. Tamén se establece que estes membros de designación electiva cesarán no seu cargo por transcorrer o prazo do seu mandato, por deixar de prestar servizos no ámbito do Instituto de Medicina Legal de Galicia e mais por renuncia.
En aplicación desta previsión, a Orde da Vicepresidencia e Consellería de Presidencia, Administracións Públicas e Xustiza do 13 de marzo de 2015 convocou e regulou o proceso de elección de dúas persoas do corpo de médicos forenses como membros do Consello de Dirección do Instituto de Medicina Legal de Galicia (DOG do 27 de marzo de 2015). O dito proceso, ao cal se presentaron tres candidaturas, concluíu coa votación realizada o día 30 de xuño de 2015, na cal puido participar todo o persoal do referido instituto (funcionarios e laborais).
Realizado o escrutinio, a mesa electoral realizou a proclamación definitiva de resultados, que recolleu en acta do 6 de xullo de 2015 e que remitiu a este centro directivo para os efectos de nomeamento dos candidatos elixidos.
Daquela, vista a documentación remitida por la mesa electoral, e consonte o previsto no punto 5.4 da dita Orde do 13 de marzo de 2015 en relación coa normativa mencionada e demais aplicable, esta dirección xeral
Nomear como membros electivos do Consello de Dirección do Instituto de Medicina Legal de Galicia (Imelga) os médicos forenses Ana Losada Gil e José Luis Cascallana Álvarez por un período de catro anos, e publicar a presente resolución no Diario Oficial de Galicia.
Esta resolución esgota a vía administrativa, e contra ela poderase interpor recurso contencioso-administrativo ante o xulgado competente no prazo de dous meses desde o día seguinte ao da súa notificación.
Santiago de Compostela, 15 de xullo de 2015
CORRECCIÓN de erros. Decreto 101/2015, do 18 de xuño, polo que se crea a Comisión Tripartita Galega para a Inaplicación de Convenios Colectivos e se regula o seu funcionamento.
Consellería de Traballo e Benestar — I. Disposicións xerais — 24/07/2015

Advertido erro no Decreto 101/2015, do 18 de xuño, polo que se crea a Comisión Tripartita Galega para a Inaplicación de Convenios Colectivos e se regula o seu funcionamento, publicado no Diario Oficial de Galicia núm. 137, do 22 de xullo de 2015, é preciso facer a seguinte corrección:
Incorporar os anexos I e II ao dito decreto.
RESOLUCIÓN do 21 de xullo de 2015 pola que se lle dá publicidade á encomenda de xestión para a execución de obra formalizada por esta entidade pública no mes de xullo de 2015.
Portos de Galicia — III. Outras disposicións — 31/07/2015

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización da encomenda de xestión, tramitada pola entidade pública Portos de Galicia durante o mes de xullo de 2015, para a execución da seguinte obra:
A) Nova ponte de acceso ao porto de Covelo:
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: nova ponte de acceso ao porto de Covelo.
3. Valor estimado da encomenda.
97.262,87 euros, IVE excluído.
4. Formalización da encomenda.
a) Data de formalización da orde de execución: 20 de xullo de 2015.
b) Entidade (medio propio da Xunta): Seaga.
c) Nacionalidade: española.
5. Prazo de execución.
Tres (3) meses.
Santiago de Compostela, 21 de xullo de 2015
CORRECCIÓN de erros. Orde do 29 de maio de 2015 pola que se establecen as bases reguladoras e se procede á convocatoria pública de subvencións para a programación de accións formativas dirixidas ás persoas traballadoras desempregadas beneficiarias do Programa de activación para o emprego regulado polo Real decreto lei 16/2014, do 19 de decembro, correspondente ao exercicio de 2015.
Consellería de Traballo e Benestar — III. Outras disposicións — 21/07/2015

Advertidos erros na citada orde, publicada no
Diario Oficial de Galicia
do martes, 9 de xuño de 2015, cómpre facer as seguintes correccións:
Na páxina 22302, no artigo 7. Execución das accións formativas, onde di: «A execución das accións será realizada directamente polo centro ou entidade beneficiaria, sen que poida subcontratala con terceiros, agás a avaliación e control. Para estes efectos, a contratación de persoal docente para a impartición da formación subvencionada por parte do beneficiario non se considera subcontratación.», debe dicir: «A execución das accións realizaraa directamente o centro ou entidade beneficiaria, sen que poida subcontratala con terceiros. Para estes efectos, a contratación de persoal docente para a impartición da formación subvencionada por parte do beneficiario non se considera subcontratación.».
Na páxina 22326, no artigo 22. Xustificación dos custos de avaliación e control da calidade da formación, onde di: «Cando se refiran a persoal alleo ou á empresa subcontratada xustificaranse segundo os criterios e directrices definidos para o persoal ou a empresa externa docente, respectivamente.», debe dicir: «Cando se refiran a persoal alleo xustificaranse segundo os criterios e directrices definidos para o persoal externo docente».
ORDE do 21 de xullo de 2015 pola que se fai pública a modificación da dotación orzamentaria para a concesión das axudas establecidas na Orde do 6 de marzo de 2015 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2015 (código de procedemento CT130A).
Consellería de Cultura, Educación e Ordenación Universitaria — III. Outras disposicións — 31/07/2015

Con data do 23 de marzo de 2015 (DOG número 55) publicouse a Orde do 6 de marzo de 2015, pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2015.
As axudas teñen unha contía total de 77.740 €, que se distribúen nas seguintes aplicacións orzamentarias e contías:
– 09.20.432A.744.4 (Universidades): 20.300 €.
– 09.20.432A.760.0 (Entidades locais): 27.440 €.
– 09.20.432A.781.0 (Entidades sen fin de lucro): 30.000 €.
Con data do 17 de xuño de 2015 autorizouse unha transferencia de crédito por importe de 9.881,01 € entre os dous conceptos orzamentarios.
O obxecto da modificación é o incremento de crédito destinado ás entidades locais da aplicación 09.20.432A.760.0, o que segundo o artigo 3.5 poderá dar lugar á concesión de máis subvencións, de acordo co artigo 31.2 da Lei 9/2007, do 13 de xuño, de subvencións de Galicia, coa finalidade de facer chegar as axudas ao maior número de beneficiarios posible.
Visto o anterior,
Artigo 1
Modificar o importe das axudas que se van conceder ao abeiro da Orde do 6 de marzo de 2015, publicada o 23 de marzo de 2015 (DOG número 55), e engadir a contía de 9.881,01€ con cargo á aplicación orzamentaria 09.20.432A.760.0 dos orzamentos xerais da Comunidade Autónoma de Galicia para 2015.
Artigo 2
Esta modificación non afecta o prazo establecido na referida Orde do 6 de marzo de 2015 para a presentación de solicitudes.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de xullo de 2015
RESOLUCIÓN do 23 de xullo de 2015, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 22 de abril de 2015.
Consellería de Cultura, Educación e Ordenación Universitaria — III. Outras disposicións — 31/07/2015

A Orde do 22 de abril de 2015 regula a convocatoria e a concesión de subvencións ás entidades locais de Galicia para a promoción do uso da lingua galega (
Diario Oficial de Galicia
núm. 79, do 28 de abril).
Logo de ver os informes-proposta formulados pola comisión constituída ao abeiro do artigo 15 da dita convocatoria e polo órgano instrutor que recolle o artigo 13, e en virtude das facultades que me confire a disposición adicional da Orde do 25 de xaneiro de 2012, de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Primeiro. A concesión de axudas, na contía que se indica, aos proxectos relacionados no anexo. Nesta relación inclúense tamén as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Orde do 22 de abril de 2015.
Segundo. De conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega , a relación dos beneficiarios e o importe das axudas concedidas. Así mesmo, en cumprimento do disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a secretaría xeral fará públicos os datos relevantes referidos ás axudas e subvencións concedidas, así como ás sancións impostas aos beneficiarios.
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia,
segundo o disposto nos artigos 116 e 117 modificados pola Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, quen resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 23 de xullo de 2015
RESOLUCIÓN do 21 de xullo de 2015, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 6 de marzo de 2015 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e para a consolidación e fortalecemento das organizacións non gobernamentais de desenvolvemento e se procede á súa convocatoria para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/07/2015

Conforme o establecido no artigo 22 da Orde do 6 de marzo de 2015 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e para a consolidación e fortalecemento de organizacións non gobernamentais de desenvolvemento e se procede á súa convocatoria para o ano 2015, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, contía e finalidade.
Na súa virtude,
Publicar no Diario Oficial de Galicia as axudas concedidas por Resolución do director xeral de Relacións Exteriores e coa Unión Europea do 10 de xuño de 2015, de conformidade coa disposición adicional terceira da Orde do 6 de marzo de 2015 (DOG número 50, do 13 de marzo) para a execución de:
– 10 proxectos de educación para o desenvolvemento por un importe total de trescentos vinte un mil seiscentos cincuenta e un euros (321.651,00 €), nas contías, beneficiarios e finalidade que se relacionan no anexo I desta resolución.
– 5 proxectos para a consolidación e o fortalecemento de ONGD por un importe total de cento sete mil catrocentos setenta e cinco euros (107.475,00 €), nas contías, beneficiarios e finalidade que se relacionan no anexo II desta resolución.
Santiago de Compostela, 21 de xullo de 2015
RESOLUCIÓN do 21 de xullo de 2015, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 22 de decembro de 2014 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos e de microproxectos de cooperación para o desenvolvemento no exterior promovidos polos axentes de cooperación.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/07/2015

Conforme o establecido no artigo 22 da Orde do 22 de decembro de 2014 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos e de microproxectos de cooperación para o desenvolvemento no exterior promovidos polos axentes de cooperación, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, contía, país de execución do proxecto e finalidade.
Na súa virtude,
Publicar no Diario Oficial de Galicia as axudas concedidas por Resolución do director xeral de Relacións Exteriores e coa Unión Europea do 14 de abril de 2015, de conformidade coa disposición adicional terceira da Orde do 22 de decembro de 2014 (DOG núm. 249, do 30 de decembro) para a execución de:
– 18 proxectos de cooperación para o desenvolvemento no exterior polas organizacións non gobernamentais de cooperación ao desenvolvemento (ONGD), por un importe global de dous millóns oitocentos trinta e cinco mil cincocentos setenta e seis euros con corenta céntimos (2.835.576,40 €), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
– 4 proxectos de cooperación para o desenvolvemento no exterior polos outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe global de seiscentos cincuenta mil cento setenta e cinco euros con sesenta e cinco céntimos (650.175,65 €), nas contías, beneficiarios, finalidade, país de execución e aplicacións orzamentarias que se relacionan no anexo II desta resolución.
– 1 microproxectos de cooperación para o desenvolvemento no exterior polas organizacións non gobernamentais de cooperación ao desenvolvemento (ONGD), por un importe de vinte tres mil seiscentos sesenta e sete euros con trinta e seis céntimos (23.667,36 €), nas contías, beneficiarios, finalidade, país de execución e aplicacións orzamentarias que se relacionan no anexo III desta resolución.
Santiago de Compostela, 21 de xullo de 2015
Capítulo I: axudas para proxectos de cooperación no exterior polas ONGD.
Capítulo I: axudas para proxectos de cooperación no exterior polos outros axentes de cooperación.
Capítulo II: axudas para microproxectos de cooperación no exterior promovidos polas ONGD e polos outros axentes sociais.
RESOLUCIÓN do 13 de xullo de 2015, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no primeiro cuadrimestre do ano 2015.
Consellería de Cultura, Educación e Ordenación Universitaria — III. Outras disposicións — 21/07/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de xaneiro, febreiro, marzo e abril do ano 2015, que se incorpora como anexo a esta resolución.
Santiago de Compostela, 13 de xullo de 2015
ORDE do 9 de xullo de 2015 pola que se modifica a autorización do centro privado Eduardo Pondal de Cangas (Pontevedra).
Consellería de Cultura, Educación e Ordenación Universitaria — III. Outras disposicións — 21/07/2015

O representante da titularidade do centro privado Eduardo Pondal de Cangas (Pontevedra) solicita a supresión dunha unidade de educación primaria e a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a supresión dunha unidade de educación primaria e a autorización dunha unidade de educación especial no centro privado que se sinala a continuación:
Denominación xenérica: centro privado.
Denominación específica: Eduardo Pondal.
Código do centro: 36016115.
Domicilio: Seixo, Darbo, 68-69.
Localidade: Cangas.
Concello: Cangas.
Provincia: Pontevedra.
Titular: Cooperativa Eduardo Pondal.
Composición resultante:
– 3 unidades do segundo ciclo de educación infantil.
– 11 unidades de educación primaria.
– 8 unidades de educación secundaria obrigatoria.
– 1 unidade de educación especial.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de xullo de 2015
ORDE do 6 de xullo de 2015 pola que se resolve definitivamente a convocatoria de prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2015.
Consellería de Cultura, Educación e Ordenación Universitaria — III. Outras disposicións — 21/07/2015

De conformidade co establecido no artigo 10 da orde desta consellería do 8 de abril de 2015, pola que se convocan prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2015, esta consellería,
Primeiro. Adxudicar as actividades formativas ao profesorado que se relaciona no anexo desta orde.
Segundo. Contra esta resolución as persoas interesadas poden interpoñer recurso potestativo de reposición ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de xullo de 2015
1.1. PIALE. Inglés en infantil e primaria.
1.2. PIALE. Inglés para profesorado CLIL de secundaria/FP.1
1.3. PIALE. Inglés para profesorado CLIL de primaria.
2.1. PIALE. Integración para profesorado de inglés de primaria.
2.2. PIALE. Integración para profesorado de inglés de secundaria.
2.3. PIALE. Integración inglés para profesorado CLIL de secundaria.
2.4. PIALE. Integración inglés para profesorado CLIL de primaria.
2.5. PIALE. Integración en lingua portuguesa.
3.1. Inglés para profesorado especialista.
3.2. Francés para profesorado especialista.
3.3. Francés para profesorado non especialista.
3.4. Lingua portuguesa.
3.5. Lingua alemá.
1.1. PIALE. Inglés en infantil e primaria.
1.2. PIALE. Inglés para profesorado CLIL de secundaria/FP.
1.3. PIALE. Inglés para profesorado CLIL de primaria.
2.1. PIALE. Integración para profesorado de inglés de primaria.
2.2. PIALE. Integración para profesorado de inglés de secundaria.
2.3. PIALE. Integración inglés para profesorado CLIL de secundaria.
2.4. PIALE. Integración inglés para profesorado CLIL de primaria.
2.5. PIALE. Integración en lingua portuguesa.
3.1. Inglés para profesorado especialista.
3.2. Francés para profesorado especialista.
3.3. Francés para profesorado non especialista.
3.4. Lingua portuguesa.
3.5. Lingua alemá.
CORRECCIÓN de erros. Orde do 22 de xuño de 2015 pola que se establecen as bases reguladoras da subvención plurianual a concellos de Galicia para a mellora das coleccións bibliográficas das bibliotecas ou axencias de lectura públicas municipais integradas na Rede de bibliotecas de Galicia e se procede á súa convocatoria para o período do 1 de maio de 2015 ao 1 de abril de 2016.
Consellería de Cultura, Educación e Ordenación Universitaria — III. Outras disposicións — 27/07/2015

Advertido erro na Orde do 22 de xuño de 2015, publicada no
Diario Oficial de Galicia
número 126, do 7 de xullo, cómpre facer a seguinte corrección:
Na páxina 28160, no anexo I (continuación), onde di:
«Certificado expedido polo/a secretario/a ou interventor/a do concello do gasto realizado na adquisición de fondos bibliográficos entre o 1 de xaneiro de 2014 e o 1 de maio de 2015 (detallando o importe correspondente a cada anualidade)».
Debe dicir:
«Certificado expedido polo/a secretario/a ou interventor/a do concello do gasto realizado na adquisición de fondos bibliográficos entre o 1 de xullo de 2014 e a data de finalización do prazo de presentación de solicitudes de subvención reguladas nesta orde (detallando o importe correspondente a cada anualidade)».
CORRECCIÓN de erros. Resolución do 3 de xullo de 2015 pola que se convoca o procedemento de selección de entidades privadas sen ánimo de lucro para levar a cabo unha intervención educativa integral con persoas menores que teñan que cumprir medidas xudiciais e outras actuacións de medio aberto previstas na Lei orgánica 5/2000, do 12 de xaneiro, reguladora da responsabilidade penal dos menores.
Consellería de Traballo e Benestar — III. Outras disposicións — 27/07/2015

Advertido erro na dita resolución, publicada no Diario Oficial de Galicia núm. 132, do 15 de xullo de 2015, cómpre efectuar a seguinte corrección:
– Na páxina 29473, onde di: «Todo o persoal educador deberá estar en posesión dunha diplomatura ou titulación universitaria de grao en Educación Social ou contar coa acreditación correspondente para o desempeño desta función.», debe dicir: « Todo o persoal educador deberá estar en posesión dunha diplomatura ou titulación universitaria de grao en Educación Social, ou en materias propias ou relacionadas coa intervención educativa ou social, ou contar coa acreditación correspondente para o desempeño desta función.».
CORRECCIÓN de erros. Resolución do 3 de xullo de 2015 pola que se convoca o procedemento de selección de entidades privadas sen ánimo de lucro para a atención residencial, a intervención educativa integral e, se é o caso, terapéutica con menores que teñen que cumprir medidas xudiciais privativas de liberdade previstas na Lei orgánica 5/2000, do 12 de xaneiro, reguladora da responsabilidade penal dos menores en centros de reeducación e centros de atención específica da Comunidade Autónoma.
Consellería de Traballo e Benestar — III. Outras disposicións — 27/07/2015

Advertido erro na dita resolución, publicada no Diario Oficial de Galicia núm. 132, do 15 de xullo de 2015, cómpre efectuar a seguinte corrección:
– Na páxina 29519, onde di: «Todo o persoal educador adscrito á execución destas medidas deberá estar en posesión dunha diplomatura ou titulación universitaria de grao en Educación Social ou contar coa acreditación correspondente para o desempeño desta función.», debe dicir: « Todo o persoal educador adscrito á execución destas medidas deberá estar en posesión dunha diplomatura ou titulación universitaria de grao en Educación Social, ou en materias propias ou relacionadas coa intervención educativa ou social, ou contar coa acreditación correspondente para o desempeño desta función.».
CORRECCIÓN de erros. Orde do 9 de xullo de 2015 pola que se modifica a autorización do centro privado Eduardo Pondal de Cangas (Pontevedra).
Consellería de Cultura, Educación e Ordenación Universitaria — III. Outras disposicións — 29/07/2015

Advertido un erro na citada orde, publicada no Diario Oficial de Galicia núm. 136, do 21 de xullo de 2015, cómpre facer a seguinte corrección:
Na páxina 30290, composición resultante, onde di: «3 unidades do segundo ciclo de educación infantil», debe dicir: «6 unidades do segundo ciclo de educación infantil».
RESOLUCIÓN do 10 de xullo de 2015, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que deberá elaborar, supervisar e avaliar as probas para a concesión dos premios extraordinarios de bacharelato correspondentes ao curso 2014/15, e se ditan instrucións para a realización das probas correspondentes.
Consellería de Cultura, Educación e Ordenación Universitaria — III. Outras disposicións — 29/07/2015

De conformidade co establecido no artigo 9 e na disposición derradeira primeira da Orde do 28 de maio de 2015 (DOG do 11 de xuño), pola que se convocan os premios extraordinarios de bacharelato correspondentes ao curso 2014/15,
Primeiro. Designar os membros do tribunal que deberá elaborar, supervisar e avaliar as probas para a concesión dos premios extraordinarios de bacharelato correspondentes ao curso 2014/15 e facer pública a súa composición, que é a que figura no anexo I desta resolución.
Segundo. Fixar a data, o horario, os lugares de realización das probas e condicións de presentación dos candidatos ou das candidatas.
1. As probas celebraranse o día 4 de setembro de 2015 de acordo co seguinte horario:
– Presentación dos candidatos e das candidatas ás 9.30 horas.
– Primeira parte da proba das 10.15 ás 12.15 horas.
– Segunda parte da proba das 12.45 ás 13.45 horas.
2. Centros en que se realizarán as probas.
Provincia da Coruña:
– CIFP Someso. Rúa Someso, nº 6, A Coruña.
Provincia de Lugo:
– IES Sanxillao. Avenida das Fontiñas, nº 171, Lugo.
Provincia de Ourense:
– IES Ramón Otero Pedrayo. Rúa Padre Feixoo, nº 19, Ourense.
Provincia de Pontevedra:
– IES Sánchez Cantón. Avenida Raíña Victoria, Pontevedra.
3. Presentación dos candidatos e das candidatas.
a) Os candidatos e as candidatas deberán realizar as probas, con carácter xeral, na provincia á cal pertenza o centro educativo en que estea o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización das probas os candidatos e as candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 10 de xullo de 2015
RESOLUCIÓN do 1 de xuño de 2015 pola que se dá publicidade das subvencións concedidas ao abeiro da Orde do 23 de decembro de 2014 (Diario Oficial de Galicia número 11, do 19 de xaneiro de 2015) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2015.
Consellería de Cultura, Educación e Ordenación Universitaria — III. Outras disposicións — 10/07/2015

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude,
Primeiro. Ordenar a publicación no Diario Oficial de Galicia das axudas concedidas ao abeiro da Orde do 23 de decembro de 2014 (DOG núm. 11, do 19 de xaneiro), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2015, con cargo ás aplicacións orzamentarias 09.21.433A.770.0 e 09.21.433A.781.2, segundo o anexo I desta resolución.
Segundo. Desestimar o resto das solicitudes presentadas ao abeiro da Orde o 23 de decembro de 2014, que se recollen no anexo II desta resolución.
Santiago de Compostela, 1 de xuño de 2015
ORDE do 29 de xuño de 2015 pola que se autoriza a posta en funcionamento do instituto de educación secundaria de Culleredo, no concello de Culleredo, provincia da Coruña.
Consellería de Cultura, Educación e Ordenación Universitaria — III. Outras disposicións — 10/07/2015

O Decreto 50/2015, do 26 de marzo, publicado no DOG número 68, do 13 de abril, crea o instituto de educación secundaria de Culleredo, por desagregación do IES Eduardo Blanco Amor da mesma localidade.
En consecuencia, de conformidade co disposto no Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria, que establece a competencia desta en materia de creación, supresión, transformación, clasificación, autorización e organización dos centros escolares, por proposta da Dirección Xeral de Centros e Recursos Humanos,
Artigo único. Posta en funcionamento dun centro educativo
Autorízase a posta en funcionamento do centro cuxos datos figuran a continuación:
Disposición derradeira primeira. Autorización para ditar instrucións
Autorízase a persoa titular da Dirección Xeral de Centros e Recursos Humanos para adoptar todos os actos e medidas necesarios para a aplicación desta orde.
Disposición derradeira segunda. Entrada en vigor
Esta orde entrará en vigor con efectos do 1 de setembro de 2015.
Santiago de Compostela, 29 de xuño de 2015